13/07/2016 | Administración LocalMunicipal
Bergondo
Secretaría
Anuncio de selección de persoal funcionario interino

Anuncio de selección de persoal funcionario interino Bases que rexerán a convocatoria para a contratación dun funcionario/a interino/a, técnico medio de servizos sociais (traballador/a social) para o Departamento de Servizos Sociais 1. Obxecto da convocatoria. O obxecto da presente convocatoria é cubrir temporalmente, por substitución transitoria da súa titular, mediante concurso-oposición unha praza de funcionario/a interino/a de traballador/a social de Servicios Sociais, encadrada na escala de Administración Especial, Subescala Técnica, pertencente ao grupo A2, consonte ás equivalencias establecidas na disposición transitoria terceira da Lei 7/2007, de 12 de abril, do estatuto básico do empregado público, para a realización das tarefas propias do posto de traballador/a social e en especial:  Detección, coñecemento e valoración das necesidades sociais e recursos existentes do municipio, a través da observación, da atención da demanda e da investigación.  Planificación e programación dos recursos e servizos necesarios para atende-los problemas e necesidades detectados.  Avaliación de problemas e derivación para atención dos mesmos ós distintos servizos existentes cando así o requira o caso.  Promoción da toma de conciencia polas comunidades e individuos dos seus problemas, facilitándolle-la participación nas tarefas comunitarias, impulsando o asociacionismo e fomentando actitudes e conciencia solidaria.  Axuda á integración de individuos, familias e grupos que o precisen, favorecendo a solución de necesidades e conflictos a nivel individual e colectivo.  Xestión e tramitación administrativa de recursos e prestacións.  Outras similares que determine a Concelleira delegada da área de Servizos sociais. Con independencia das demais disposicións legais en materia de incompatibilidades (Lei 53/1984, de 26 de decembro), o persoal seleccionado non pode exercer, por si ou mediante substitución, actividades privadas, incluídas as de carácter profesional, sexan por conta propia ou baixo a dependencia ou servizo de entidades ou particulares que se relacionen directamente coas que desenvolve o Servizo de Benestar Social. Retribucións. –As retribucións correspondentes á citada praza, fixadas conforme ao establecido na lexislación vixente e concretadas no orzamento.2. Número de prazas: convócase 1 praza de técnico medio de servizos sociais (traballador/a social). 3. Procedemento de selección. A selección efectuarase mediante concurso-oposición.4. Requisitos para participar no proceso selectivo. Os/as aspirantes deberán reunir os seguintes requisitos, referidos á data na que remate o prazo de presentación de instancias: a) Ser español ou nacional dun Estado membro da Unión Europea ou de calquera daqueles Estados ós que en virtude de tratados internacionais celebrados pola Unión Europea e ratificados por España, sexa de aplicación a libre circulación de traballadores nos termos establecidos na normativa vixente, ademais, consonte co disposto pola Lei 17/1993, do 23 de decembro; así como no artigo 57 da Lei 7/2007, do 12 de abril, do Estatuto Básico do empregado público, tamén poderán acceder á praza os estranxeiros que reúnan a condición de cónxuxes de españois ou de nacionais doutros estados membros da Unión Europea, sempre que non estean separados de dereito, e os seus descendentes e os do seu cónxuxe –sempre que non estean separados de dereito– menores de 21 anos ou maiores que vivan ás súas expensas. b) Ter cumplidos 18 anos de idade. c) Estar en posesión ou en condición de obtelo na data de remate do prazo de presentación de instancias do título de diplomado/a en traballo social. No caso de titulacións obtidas no estranxeiro, deberá estarse en posesión da credencial que acredite a súa homologación, debidamente revalidadas polo Ministerio de Educación e Ciencia. d) Non padecer enfermidade nin defecto físico que lle incapacite para o desempeño das correspondentes funcións. e) Non atoparse separado mediante expediente disciplinario do servizo de calquera das administracións públicas e dos órganos constitucionais ou estatutarios das Administracións públicas ou dos órganos constitucionais ou estatutarios das Comunidades Autónomas, nin atoparse en inhabilitación absoluta ou especial para cargos públicos por resolución xudicial, para o acceso ao corpo ou escala de funcionario ou para exercer funcións similares ás que desenvolvían no caso de persoal laboral, no que houbese sido separado ou inhabilitado. No caso de ser nacional doutro Estado, non atoparse inhabilitado ou en situación equivalente nin ter sido sometido a sanción disciplinaria ou equivalente que impida, no seu Estado, nos mesmos termos o acceso ao emprego público. f) Non estar incurso/a en causas de incompatibilidade de conformidade co disposto na Lei 53/1984, do 26 de decembro, de incompatibilidades do persoal ao servicio das administracións públicas. g) Posúir a capacidade funcional para o desenvolvemento das tarefas habituais da praza á que aspira, sen que se padeza enfermidade ou limitación física ou psíquica incompatible coas funcións do posto. Todos os requisitos anteriores deberán terse no momento de finalizar o prazo de presentación de solicitudes.5. Presentación de instancias. As instancias para tomar parte no proceso selectivo dirixiranse á sra. alcaldesa do Concello de Bergondo e presentaranse de acordo co modelo que se inclúe como anexo I das presentes bases no Rexisto Xeral do Concello de Bergondo no prazo de CINCO (5) días naturais, a contar dende o seguinte ao da data de publicación desta convocatoria no Boletín Oficial da Provincia. Os sucesivos anuncios publicaranse só no taboleiro de edictos do Concello. Naqueles casos que non se presenten no Rexistro Xeral do Concello, deberán adiantarse por fax (981794233) ou correo electrónico (secretaria@bergondo. es) dentro do prazo anteriormente sinalado. Na solicitude manifestarán que reúnen todos e cada un dos requisitos da presente convocatoria e comprometeranse, no caso de obter a praza, a prestar xuramento ou promesa de conformidade co RD 70/1979 e deberán achegar a seguinte documentación: – Fotocopia do DNI. – Fotocopia da titulación requerida para o acceso ao posto. – Relación dos méritos que aleguen os aspirantes pola orde que se establece na convocatoria, unindo á dita relación os documentos xustificativos dos mesmos (orixinais ou fotocopias compulsadas). Non serán tomados en consideración, nin valorados, os méritos que non se acrediten debidamente en todos os seus extremos, no momento de presentación de instancias. O Tribunal non avaliará os méritos que non se aporten ou acrediten desta maneira. – Fotocopia do CELGA 4 ou titulacion equivalente.6. Admisión de aspirantes. Rematado o prazo de presentación de solicitudes, a Sra. Alcaldesa-Presidenta do Concello de Bergondo, ditará resolución na que se aprobará a lista provisional de admitidos e excluídos e publicarase no taboleiro de anuncios do Concello. Se houbera aspirantes excluídos, indicarase a causa de exclusión, concedendose un prazo de 2 días naturais para os efectos de reclamacións. As reclamacións, se as houbera, resolveránse na resolución que aprobe a lista definitiva, a cal se publicará do mesmo xeito que a provisional. Nesta resolución figurará a composición do tribunal. Posteriormente a alcaldesa declarará aprobada a relación definitiva de admitidos e excluídos, publicándose no taboleiro de anuncios do Concello, xunto á data do comezo do procedemento avaliador. Se non houbera reclamacións contra a lista provisional, quedará elevada automáticamente a definitiva, sen necesidade de nova publicación. No caso de que non houbese excluídos, aprobarase directamente a lista definitiva.7. Tribunal cualificador. Consonte cos artigos 55 e 60 da Lei 7/2007, do Estatuto básico do empregado público, co Real decreto 896/1991, polo que se establece as regras básicas e os programas mínimos aos que teñen que axustarse o procedemento de selección dos funcionarios da administración local e co artigo 11 do Regulamento xeral de ingreso do persoal ao servizo da Administración Xeral do Estado, aprobado por Real decreto 364/1995, o tribunal terá unha composición mínima de cinco membros e contará cos seguintes membros: Presidente: un/ha funcionario/a pertencente ao grupo de clasificación profesional de titulación igual ou superior á esixida para o acceso á praza convocada ou quen legamente a substitúa. Secretaria/o: a da Corporación ou quen legamente a substitúa Vogais: tres funcionarios/as de carreira pertencentes ao grupo de clasificación profesional de titulación igual ou superior ao esixido para o acceso á praza convocada e suplentes. Os integrantes do tribunal deberán absterse de formar parte destes, cando concorran as circunstancias previstas no artigo 28 da Lei 30/1992, notificándoo á autoridade convocante, ou cando houbesen realizado tarefas de preparación a probas selectivas nos cinco anos anteriores á publicación desta convocatoria. Os aspirantes poderán recusar os membros do Tribunal de acordo co artigo 29 da mencionada Lei. O tribunal non poderá constituírse, nin actuar sen a presenza, cando menos, de máis da metade dos seus membros, titulares ou suplentes, indistintamente. En todo caso requírese a asistencia do/a Presidente/a e do/a Secretario/a ou dos que legalmente os substitúan. O tribunal resolverá por maioría de votos dos seus membros presentes, todas as dúbidas e propostas que se produzan para a aplicación das normas contidas nestas bases, e estará facultado para resolver as cuestións que poidan suscitarse durante a realización das probas, así como adoptar as medidas necesarias para garantir a debida orde nas mesmas. As resolucións do tribunal vinculan á Administración sen prexuízo de que esta, de ser o caso, poida proceder a súa revisión de acordo co previsto no artigo 102 e seguintes da Lei 30/1992, de 26 de novembro. O tribunal poderá solicitar o asesoramento dos expertos ou especialistas que determine. Asemade, o Tribunal, se o estima preciso ou conveniente poderá dispoñer a incorporación ós seus traballos de asesores ou especialistas que actuarán como colaboradores do tribunal exclusivamente no exercicio das súas especialidades técnicas. Estes asesores tamén terán dereito á correspondente compensación económica. O tribunal resolverá tódalas dúbidas que poideran xurdir na aplicación destas normas así como o que se deba facer nos casos non previstos. Para os efectos de percepción de asistencias polos membros concorrentes ás sesións dos tribunais, estes estarán clasificados nas categorías que establece o número 1 do artigo 30 do Decreto 462/2002, do 24 de maio, sobre indemnizacións por razón do servizo.8. Contido do proceso selectivo, forma de desenvolvemento e sistema de cualificación. O procedemento selectivo divídese nunha fase de concurso que será previa e unha fase de oposición. Os/as aspirantes acudirán ás probas provistos/as do DNI e serán convocados para cada exercicio nun único chamamento. Estarán excluídos do procedemento selectivo os/as aspirantes que non comparezan, agás nos casos debidamente xustificados. Serán os/as membros do tribunal os/as que deberán apreciar a xustificación. Os/as aspirantes actuarán por orde alfabética. Os demais anuncios relacionados coa convocatoria sairán publicados no taboleiro de anuncios da Casa do concello, unha vez que comecen as probas e despois de que saian publicadas estas bases no Boletín Oficial da Provincia. Os/as aspirantes tamén poderán obter información vía telefónica, logo de acreditar a súa identidade. O tribunal poderá esixirlles aos/ás aspirantes que acrediten a súa identidade en calquera momento durante as probas e os/as aspirantes deberán mostrar o seu DNI ou documento equivalente. A fase de concurso que non suporá máis do 40% da fase de oposición, será anterior á fase da oposición, non terá carácter eliminatorio non se poderá ter en conta para superar as probas da fase de oposición libre. O tribunal no poderá valorar os méritos que non foran alegados e que non estean probados nos documentos que os/as aspirantes achegan coas solicitudes. O tribunal non poderá conceder ningún prazo para que os/as aspirantes corrixan a documentación que fai referencia aos méritos. O tribunal publicará a cualificación dos/das aspirantes aprobados/as en cada exercicio o mesmo día do acordo no taboleiro de anuncios da casa do concello. A. Fase de concurso: será previa á da oposición e non será eliminatoria. A cualificación desta fase deberá estar concluida antes de que os/as aspirantes comecen a fase de oposición, e o tribunal fará público o seu resultado no taboleiro de anuncios da casa do concello. O tribunal só admitirá documentos orixinais ou copias cotexadas para acreditar os méritos. O tribunal non valorará os méritos que non estean xustificados dentro do prazo para presentar as instancias. O tribunal valorará a experiencia profesional cun máximo de 5,00 puntos, segundo o seguinte baremo: 1.–Por cada mes completo de servicios prestados nun concello como traballador/a social e con cometidos afíns aos do posto convocado: 0,20 puntos.2.–Por cada mes completo de servizos prestados nunha administración pública, distinta dun concello, como traballador/a social e con cometidos afíns aos do posto convocado: 0,15 puntos.3.–Por cada mes completo de servizos prestados nunha empresa privada como traballador/a social e con cometidos afíns aos do posto convocado: 0,10 puntos. No caso de contratación a tempo parcial, valoraranse os servizos prestados de forma proporcional. Os/as aspirantes acreditarán os servizos prestados mediante certificación expedida pola secretaría do concello ou entidade pública onde se teñan prestado os servizos; para a empresa privada certificado de vida laboral expedido pola Tesourería Xeral de Seguridade Social acompañado do certificado de empresa en modelo oficial do Instituto Nacional de Emprego, ou calquera outro certificado ou documento oficial que acredite de forma fidedigna o tempo traballado e a categoría profesional desempeñada e/ou contrato de traballo. A non presentación de ambos documentos (vida laboral + certificado de empresa e/ou contrato de traballo) suporá a non valoración do mérito alegado. Non se terán en conta os servizos prestados como autónomo. O tribunal non valorará os servizos que non estean debidamente acreditados. B. Fase de oposición: consistirá na realización de tres exercicios obrigatorios e eliminatorios. Primeiro exercicio: de carácter obrigatorio e eliminatorio. Puntuación máxima de 10 puntos, sendo necesario acadar 5 puntos para superalo. Consistirá en contestar por escrito, nun tempo máximo de tres horas, tres temas sacados ao chou, de entre os que figuran no programa desta convocatoria, un (1) do Grupo I. Parte xeral e dous (2) do Grupo II. Parte Específica do temario que figura no Anexo II. Tras o remate do tempo de exposición escrita, o tribunal poderá determinar a lectura individualizada do exercicio, podendo requirir ao aspirante aclaracións explicativas ao respecto da exposición escrita. Segundo exercicio: consistirá no desenvolvemento, nun período máximo de dúas horas, dun suposto práctico que formulará o Tribunal sobre as materias recollidas no temario e sobre as funcións a desempeñar no posto de traballo. O tribunal valorará neste exercicio a formación xeral, os coñecementos específicos sobre a materia, a claridade e a orde das ideas, a facilidade da exposición escrita, a achega persoal do/a aspirante e a súa capacidade de síntese. Tras o remate do tempo de exposición escrita, o tribunal poderá determinar a lectura individualizada do exercicio, podendo requirir ao aspirante aclaracións explicativas ao respecto da exposición escrita. Este exercicio terá carácter obligatorio e eliminatorio. Puntuarase ata o máximo de 10 puntos, debendo acadar unha nota de 5 puntos para aprobar. Terceiro exercicio: consistirá na tradución directa ou inversa dun texto en galego ou en español nun tempo máximo de 30 minutos. Este exercicio valorarase como apto ou non apto, sendo necesario para superalo obter o resultado de apto, correspondéndolle ao tribunal determinar o nivel de coñecementos esixido para acadar o resultado de apto. Estarán exentos da realización do terceiro exercicio os aspirantes que acrediten posuír no día de finalización do prazo de presentación de solicitudes o Celga 4 ou curso de perfeccionamento de galego. Este exercicio de carácter obrigatorio e eliminatorio, calificarase como apto ou non apto. Cualificación final A cualificación final do concurso-oposición estará determinada pola suma de méritos do concurso e dos resultados da fase de oposición. No caso de producirse empate, éste resolverase a favor do/a aspirante que obtivese maior puntuación no exercicio segundo da fase de oposición. De persistir o empate, a favor do/a aspirante que obtivese maior puntuación no exercicio primeiro da fase de oposición. De persistir o empate, resolverase por sorteo público. O tribunal declarará aprobado/a o/a aspirante que obtivese a maior puntuación e proporalle ao órgano competente da Corporación o seu nomeamento como funcionario/a interino/a do Concello de Bergondo.9. Lista de aprobados e presentación de documentos. Finalizadas as probas selectivas o tribunal fará públicas no taboleiro de edictos do concello, a relación definitiva dos aspirantes indicando o seu DNI, pola orde da puntuación obtida. Esta relación presentarase á sra. alcaldesa coa proposta do candidato/a que obtivese maior puntuación para o nomeamento de funcionario interino. O tribunal non poderán aprobar nin declarar que superaron as probas selectivas un número superior de aspirantes ao das prazas que se convocaran, resultando nulo de pleno dereito calquera acordo que contraviñese o disposto por esta norma. O/a aspirante proposto/a, achegará no prazo de tres (3) días hábiles, contados a partir da publicación da lista de aprobados no taboleiro de edictos, os documentos seguintes: 1.º.–Orixinal ou copia compulsada do DNI ou pasaporte.2.º.–Orixinal ou copia compulsada Fotocopia do Título académico esixido, ou, no seu defecto, o xustificante de ter aboado os dereitos para a súa expedición.3.º.–Certificado médico acreditativo de posúir a capacidade funcional para o desenvolvemento das tarefas habituais da praza á que se aspira, e no que se fará constar que non se padece enfermidade ou limitación física ou psíquica incompatible coas funcións do posto.4.º.–Declaración xurada de non ter sido separado mediante expediente disciplinario do servizo de calquera das administracións públicas ou dos órganos constitucionais ou estatutarios das comunidades autónomas, nin atoparse en inhabilitación absoluta ou especial para empregos ou cargos públicos por resolución xudicial. Non suposto de ser nacional doutro Estado, declaración xurada ou promesa de non atoparse inhabilitado ou en situación equivalente nin ter sido sometido a sanción disciplinaria ou equivalente que impida, no seu Estado, o acceso ó emprego público.5.º.–Declaración xurada de non encontrarse incurso en ningunha causa de incapacidade e incompatibilidade de conformidade coa lexislación vixente e referido ó momento da súa toma de posesión.6.º.–Fotocopia da cartilla da Seguridade Social (no caso de estar afiliado). Os/as aspirantes que fagan valer a súa condición de persoas con discapacidade deberán presentar certificado dos órganos competentes do Ministerio de Traballo e Seguridade Social que acredite tal condición e igualmente deberán presentar certificado dos citados órganos ou da administración sanitaria acreditativo de compatibilidade co desempeño das tarefas e funcións correspondentes. A non presentación dentro do prazo fixado da documentación esixida nesta Base e agás nos casos de forza maior, ou cando do exame da mesma dedúzase que carecen dalgún dos requisitos sinalados na base 4.ª, non poderán ser nomeados funcionarios interinos e quedarán anuladas as actuacións, sen prexuízo da responsabilidade en que houberan incorrido por falsidade na solicitude de participación.10. Nomeamento e toma de posesión. Rematado o proceso selectivo e presentada a documentación polo/a interesado/a, a sra. alcaldesa efectuará o nomeamento, a favor do/a candidato/a proposto/a, como funcionario/a interino/a. O nomeamento deberá ser notificado ao interesado/a, o/a cal deberá tomar posesión dentro do prazo máximo de dous (2) días hábiles, contados desde o día seguinte á notificación do nomeamento, debendo, previamente, prestar xuramento ou promesa do seu cargo, de conformidade co establecido no Real decreto 707/1979, do 5 de abril.11. Lista de reserva. Ao rematar o proceso selectivo formarase unha relación das persoas, en orde descendente de puntuación, cos aspirantes que, tendo superado algún dos exercicios, non obtivesen praza, tendo preferencia os opositores que acadasen unha mellor puntuación. Os que formen parte da mesma poderán ser chamados (sempre respectando a orde da lista), para cubrir postos de traballo nos casos de situacións de renuncia voluntaria, procesos de incapacidade temporal, maternidade ou calquera outra circunstancia, en postos de similares características deste concello. Cando un dos aspirantes incluídos na lista fose chamado para ocupar un posto, ao rematar o período de prestación de servizos recuperará o seu lugar inicial na mesma, de xeito que pode ser chamado novamente para outra interinidade. A presente lista terá unha vixencia de dous anos dende a data da relación definitiva de aspirantes aprobados.12. Norma final. A presente convocatoria e cantos actos administrativos se deriven dela poderán ser impugnados polos/as interesados/as nos casos e na forma establecidos pola Lei 30/1992, de 26 de novembro, de réxime xurídico das administracións públicas e do procedemento administrativo común. En todo o non previsto nesta bases estarase disposto ao disposto na Lei 7/1985, de 2 de abril, Reguladora das Bases do Réxime Local; Real Decreto lexislativo 781/1986, de 18 de abril, polo que se aproba o texto refundido das disposicións legais vixentes en materia de réxime local; Real decreto lexislativo 5/2015, do 30 de outubro, polo que se aproba o Texto refundido da Lei do Estatuto Básico do Empleado Público; Real decreto 896/1991, de 7 de xuño, sobre as regras básicas e os programas mínimos aos que debe axustarse o procedemento de selección de funcionarios da Administración Local; Lei 5/1997, de 22 de xullo, de Administración Local de Galicia; Lei 2/2015, do 29 de abril, do emprego público de Galicia; e supletoriamente o Real decreto 364/1995, de 10 de marzo, polo que se aproba o Regulamento xeral de ingreso do persoal ao servizo da Administración do Estado; Orden de 6 de xuño de 2002, pola que se establecen as normas para a selección e nomeamento de persoal funcionario interino; e demáis normativa legal e regulamentaria de aplicación. ANEXO I MODELO DE INSTANCIA D./Dna., maior de idade, con DNI número …, e domicilio a efectos de notificacións e comunicación en …, CP …, localidade …, teléfono. EXPÓN: I.–Que ten coñecemento da convocatoria publicada por este Concello para a selección dun funcionario/a interino/a como técnico medio en servizos sociais, segundo anuncio publicado no Boletín Oficial da Provincia de data. II.–Que está en posesión de todos e cada un dos requisitos esixidos nas bases de selección. Polo exposto, SOLICITA: Que tendo por presentada a presente instancia, sexa admitido/a ao correspondente proceso selectivo, optando ao posto de técnico medio de servizos sociais, achegando a estes efectos a documentación que se acompaña. Lugar e data Asdo.: DOCUMENTACIÓN QUE SE ACHEGA  Fotocopia do Documento Nacional de Identidade (Doc n.º.)  Fotocopia do título de traballador/a social (Doc n.º …)  ……………………………………………….……………………… (Doc. n.º …)  ……………………………………………………….……………… (Doc. n.º.) SRA. ALCALDESA-PRESIDENTA DO CONCELLO DE BERGONDO (A CORUÑA) ANEXO II TEMARIO Grupo I.–Parte xeral 1. A Constitución. Concepto. A Constitución como norma xurídica. A Constitución Española de 1978. Estructura e contido. Principios xerais. Os valores superiores na Constitución Española. Os dereitos e deberes fundamentais dos españoles.2. A organización territorial do Estado e a distribución de competencias entre o Estado e as comunidades autónomas na Constitución española e nos Estatutos de Autonomía.3. O acto administrativo: concepto, clases e elementos. Motivación e notificación.4. O procedemento administartivo. concepto e fases. Os interesados. A obriga de resolver. O silencio administrativo.5. Revisión dos actos administrativos. Revisión de oficio. Recursos administrativos: principios xerais.6. O municipio: concepto, elementos, competencias. A organización municipal. Pleno, Xunta de Goberno, Alcalde e outros órganos municipais. Grupo II.–Parte específica 1. Lei 13/2008, do 3 de decembro, de servizos sociais de Galicia: obxecto, obxectivos e principios xerais.2. Lei 13/2008, do 3 de decembro, de servizos sociais de Galicia: titulares do dereito de acceso aos servizos sociais. Dereitos e deberes das persoas en relación cos servizos sociais.3. Lei 13/2008, do 3 de decembro, de servizos sociais de Galicia: estrutura básica dos servizos sociais.4. Decreto 99/2012, do 16 de marzo, polo que se regulan os servizos sociais comunitarios e o seu financiamento: funcións e programas dos servizos sociais comunitarios básicos.5. Plan Concertado. Convenio entre o Ministerio de Asuntos Sociais e a Comunidade Autónoma de Galicia para o desenvolvemento das prestacións básicas de servizos sociais das corporacións locais.6. O Sistema de Información de Usuarios de Servizos Sociais (SIUSS). 7. Rexistro Único de Entidades Prestadoras de Servizos Sociais (RUEPSS). 8. A promoción da autonomía persoal e atención a persoas en situación de dependencia; titulares de dereitos, graos e servizos e prestacións.9. Procedemento para o recoñecemento da situación de dependencia e do dereito ás prestacións do sistema para a autonomía e atención á dependencia. Normativa reguladora.10. Procedemento para a elaboración do Programa Individual de Atención. Normativa reguladora.11. Servizo de Axuda no Fogar no marco do Sistema para a Autonomía persoal e a Atención á Dependencia (SAAD). 12. Ordenanza municipal do Servizo de Axuda no Fogar do Concello de Bergondo: modalidades de acceso ao servizo, organización e procedemento.13. Lei 10/2013, do 27 de novembro, de inclusión social de Galicia: requisitos xerais de acceso e estrutura da renda de inclusión social de Galicia.14. Axudas de Inclusión Social: obxecto, natureza e tipoloxía.15. Ordenanza municipal reguladora das medidas económicas municipais de apoio ás familias: requisitos e tipo de prestacións.16. Lei 3/2011, do 30 de xuño, de apoio á familia e á convivencia de Galicia: principios reitores e grupos de familias de especial consideración.17. Medidas de protección integral contra a Violencia de Xénero; marco normativo. Dereito á información, á asistencia social integral e á asistencia xurídica gratuíta.18. Actuacións contra o maltrato a persoas maiores ou con discapacidade.19. Procedemento para o recoñecemento, declaración e cualificación do grao de discapacidade.20. Procesos sobre a capacidade das persoas, medidas preventivas e ingresos involuntarios.21. O proceso metodolóxico da intervención no traballo social.22. O/a traballador/a social como membro dun equipo interdisciplinar: fundamentos e funcións.23. Código deontolóxico de Traballo Social. Principios básicos e xerais do Traballo Social.24. A confidencialidade e o segredo profesional. Bergondo, 12 de xullo de 2016. A alcaldesa Alejandra Pérez Máquez